**e – Matica**

Školske ustanove dužne su voditi evidenciju odgojno-obrazovnog rada, upisnik učenika te upisnik radnika u pisanom i elektronskom obliku.

U Ministarstvu znanosti, obrazovanja i sporta vodi se zajednički upisnik školskih ustanova u elektronskom obliku (e-Matica) i sadrži sljedeće evidencije:

Upisnik ustanova,

Evidenciju odgojno-obrazovnog rada u ustanovama za svaku školsku godinu,

Upisnik učenika u ustanovama i

Upisnik radnika ustanova.

Podatke u Upisnik ustanova upisuje Ministarstvo znanosti, obrazovanja i sporta, a podatke u ostale evidencije upisuju školske ustanove najkasnije do 30. rujna tekuće godine.

Podaci iz e-Matice zaštićeni su od zlouporabe, uništenja, gubitka, neovlaštenih promjena ili pristupa, u skladu s odredbama propisa kojima se uređuje zaštita osobnih podataka.

Voditelj zbirke podataka i korisnik osobnih podataka sadržanih u evidencijama iz e-Matice je Ministarstvo znanosti, obrazovanja i sporta.

Voditelj zbirke podataka za pojedinačnu ustanovu je pojedinačna školska ustanova.

Ovlaštenja za pristup i razine pristupa podacima iz e-Matice odobrava Ministarstvo znanosti, obrazovanja i sporta.

Obveze, načine i rokove unošenja podataka u e-Maticu, ovlaštenja za pristup i korištenje podataka te sigurnost i način razmjene podataka propisuje ministar pravilnikom.

Podatke u evidenciju odgojno-obrazovnog rada, upisnik učenika i upisnik radnika Srednje škole Prelog upisuju razrednici i administrator imenika, sukladno ovlaštenjima za pristup.

Pitanja u vezi korištenja e-Matice nastavnici upućuju isključivo administratoru imenika.

Nastavnici i administrator imenika prijavljuju se u e-Maticu na adresi <https://matice.mzos.hr/> elektroničkim identitetom koji dobiju od administratora imenika.

[Pravilnik o zajedničkome upisniku školskih ustanova u elektroničkome obliku – e-Matici (Narodne novine broj 86\_15.)](http://katolicka-gimnazija.hr/wp-content/uploads/2016/02/Pravilnik-o-zajedni--kome-upisniku---kolskih-ustanova-u-elektroni--kome-obliku-e-Matici-Narodne-novine-broj-86_15..pdf)